**RAPORT PRIVIND SITUAŢIA HIDROMETEOROLOGICĂ ŞI A CALITĂŢII MEDIULUI**

**în intervalul 13.08.2022, ora 08:00 – 14.08.2022, ora 08:00**

1. ***SITUAŢIA HIDROMETEOROLOGICĂ***

**1. Situaţia şi prognoza hidrologică pe râurile interioare şi Dunăre din 14.08.2022, ora 07:00**

**RÂURI**

**Debitele au fost relativ staționare**, exceptând râurile din bazinele superioare ale Vișeului, Izei, Mureșului, Timișului, Nerei, Oltului, Prahovei și Bistriței, unde au fost în creștere ca urmare a precipitațiilor căzute în interval și cursul inferior al Mureşului, unde au fost în creştere prin propagare.

Pe râurile din bazinele hidrografice: Someş, Crasna, Barcău, Crişuri, bazinul mijlociu și inferior al Mureşului (exceptând cursul inferior) şi cursurile inferioare ale Argeşului şi Ialomiței, debitele au fost în scădere.

Creşteri izolate de niveluri şi debite s-au mai înregistrat și pe unele râuri din zonele de deal şi munte din nordul şi centrul țării, ca urmare a precipitațiilor căzute în interval sub formă de aversă.

Debitele medii zilnice se situează în general la valori sub mediile multianuale lunare, cu coeficienţi moduli cuprinşi între 30-80% din normalele lunare, mai mici (sub 30% din mediile multianuale lunare) pe râurile din bazinele: Iza, Tur, Barcău, Timiș, Bârzava, Moravița, Caraș, Nera, Cerna, Amaradia, Suceava, Bârlad, cursurile Tazlăului, Jijiei, cursul superior al Siretului, pe unii afluenţi ai Bistriței, pe unii afluenți din bazinul mijlociu și inferior al Oltului și din bazinul superior al Argeșului.

În interval au fost emise cinci **ATENȚIONĂRI HIDROLOGICE** pentru fenomene imediate.

Nivelurile pe râuri la stațiile hidrometrice se situează sub **COTELE DE ATENȚIE**.

**Debitele vor fi relativ staționare**, exceptând râurile din bazinele hidrografice: Someş, Crasna, Barcău, Crişuri şi bazinul mijlociu şi inferior al Mureşului, unde vor fi în scădere.

Sunt posibile scurgeri pe versanţi, torenţi şi pâraie, viituri rapide pe râurile mici cu posibile efecte de inundaţii locale şi creşteri de debite şi niveluri pe unele râuri din zonele de munte, ca urmare a precipitațiilor, sub formă de aversă, izolat mai însemnate cantitativ, prognozate.

Nivelurile pe râuri la stațiile hidrometrice se vor situa sub **COTELE DE ATENȚIE**.

**DUNĂRE**

**Debitul la intrarea în țară (secțiunea Baziaș) în intervalul 13.08.2022 – 14.08.2022 a fost în ușoară scădere, având valoarea de 1850 m3/s**, sub media multianuală a lunii august (4300 m3/s).

În aval de Porţile de Fier debitele au fost în scădere pe sectoarele Gruia – Călărași și Hârșova - Brăila, în creștere ușoară la Cernavodă și staționare pe sectorul Galați – Tulcea.

**Debitul la intrarea în țară (secțiunea Baziaș) va fi staționar (1850 m3/s).**

În aval de Porțile de Fier debitele vor fi în scădere pe sectorul Gruia – Brăila şi relativ staționare pe sectorul Galați – Tulcea.

**2.** **Situaţia meteorologică în intervalul 13.08.2022, ora 09:00 –14.08.2022, ora 06:00**

**ÎN ŢARĂ**

În sud-vestul țării, valorile termice diurne au scăzut față de ziua precedentă și s-au situat ușor sub normele climatologice specifice acestei date, iar în rest au continuat să crească ușor, astfel că vremea a fost călduroasă în sud-sud-est, în nord-vest şi local în centru. Gradul de instabilitate atmosferică a fost ridicat după-amiaza și în prima parte a nopții, la început în regiunile sud-vestice, în zonele de deal și de munte, apoi și în sud-est, unde local au fost înnorări temporar accentuate, averse și frecvente descărcări electrice. Ploile au avut și caracter torențial, iar pe suprafețe mici cantitățile de apă au depășit 15...25 l/mp. În restul teritoriului, cerul a fost variabil și doar izolat au fost ploi slabe. Vântul a suflat slab și moderat, pe alocuri cu intensificări asociate averselor. Temperaturile maxime s-au încadrat între 24 de grade la Oravița și 34 de grade la Zimnicea și Ploiești, iar la ora 06 se înregistrau valori termice cuprinse între 12 grade la Joseni și Miercurea Ciuc și 24 de grade la Sulina. Spre dimineaţă în depresiunile Carpaţilor Orientali și în Dobrogea s-a format ceață.

***Observație:*** *de ieri dimineață, de la ora 06.00, au fost în vigoare 53 de mesaje pentru fenomene meteorologice periculoase imediate, 4 avertizări cod portocaliu, câte 2 emise de SRPV Constanța și CNPM București pentru Muntenia și 49 atenționări cod galben, 19 emise de CNPM București pentru Muntenia și 2 pentru SRPV Timișoara, 12 emise de SRPV Craiova, 7 emise de SRPV Constanța, 5 emise de SRPV SIbiu și câte 2 emise de SRPV Bacău și SRPV Cluj Napoca.*

**LA BUCUREŞTI**

Vremea s-a menținut călduroasă. Cerul a fost variabil, cu înnorări în prima parte a nopții când, în unele cartiere s-au semnalat averse slabe și descărcări electrice. Vântul a suflat slab până la moderat. Temperatura maximă a fost de 32 de grade la Afumați și 33 de grade la Filaret și Băneasa, iar la ora 06 se înregistrau 19 grade în Băneasa și 21 de grade la Afumați și Filaret.

**3. Prognoza meteorologică în intervalul 14.08.2022, ora 09:00 –15.08.2022, ora 09:00**

**ÎN ŢARĂ**

Gradul de instabilitate atmosferică va fi ridicat. Astfel, începând cu orele amiezii, vor fi perioade cu averse și descărcări electrice, local în zonele montane și submontane, în sud, centru și nord-est și izolat în rest. Ploile vor avea şi caracter torenţial, pe arii restrânse se vor înregistra cantități de apă de peste 20...25 l/mp și pe alocuri vor fi condiții de grindină. Vântul va sufla slab și moderat, cu unele intensificări în timpul ploilor. Temperaturile maxime se vor încadra între 22 și 33 de grade, iar cele minime vor fi cuprinse între 11 și 22 de grade.

**LA BUCUREŞTI**

Gradul de instabilitate atmosferică va fi ridicat. Cerul va fi variabil în prima parte a zilei, apoi se va înnora și vor fi perioade cu averse și descărcări electrice. Cantitățile de apă acumulate vor fi însemnate. Vântul va sufla slab și moderat, posibil cu unele intensificări asociate ploilor. Temperatura maximă se va situa în jurul valorii de 29 de grade, iar cea minimă va fi de 16...18 grade.

1. ***CALITATEA APELOR***

**1. Pe fluviul Dunărea**

Nu au fost semnalate evenimente deosebite.

**2. Pe râurile interioare**

Nu au fost semnalate evenimente deosebite.

**3. Pe Marea Neagră**

Nu au fost semnalate evenimente deosebite.

1. ***ALIMENTĂRI CU APĂ***

***Administraţia Bazinală de Apă Dobrogea-Litoral***

Se aplică prevederile din „Planul de restricții și folosire a apei în perioade deficitare” astfel:

- treapta I-a pentru S.N. NUCLEARELECTRICA S.A. (jud. Constanța).

- treapta I și a II-a pentru: Sârme și Cabluri SA, ANIF SH Harsova, ANIF - Am. Topalu, ANIF - SH Seimeni, CN ACN SA Agigea, RAJA SA Constanța, ANIF - SH Cochirleni – Rașova, Danubiu Elite, Aquarome Elite, OUAI Ostrov-Babusa, OUAI Ostrov-Regie (jud Constanța); A.N.I.F. Tulcea - Am. 23 August – Isaccea, SC Aquaserv SA - PL Grindu, SC CDL PRODCOM Isaccea - Am. Piatra Cãlcatã, SC Aquaserv SA - PL Isaccea, ANIF Tulcea Sist. Isaccea, Primaria Pardina, SC Anglo Rom (irigatii Stipoc Chilia Veche), SC Delta Rom Agriculture SRL (irigatii Tatanir Chilia Veche), SC Aquaprest Chilia Veche, SC Gip Est, SC Eldorado SRL Galati - Am.Chilia I, SC Piscicola Sofia & Gabriel EU - A.P. Popina, SC Gelmin, S.C.Alum SATulcea, S.C. Aquaserv SA Tulcea, SC Aquaserv SA - P.L. Partizani, SC PROMEX SRL, SC CONSTANT PROD SRL, SC PISCICOLA TULCEA SRL, SC Euro Delta Danube - A.P. Maliuc, SC PROIECT CONSTRUCT SRL, SC Aquaserv SA - P.L. Maliuc, SC Aquaserv SA - P.L. Gorgova, SC Aquaserv SA Crisan - P.L. Mila 23, SC Obretin, SC Aquaserv SA - P.L. Crisan, SC Fish Tour Delta SRL - A.P. Obretin II, SC Mariocons Hunting (A.P. Ceamurlia 1), SC KIARA LACI SRL, SC Pedromar SRL - A.P. Ceamurlia I, C.C. GREEN ORGANIZATION SRL, SC NEW ECO STUF SRL, SC New Eco Stuf SRL - A.P. Ceamurlia I, S.C. Aquaserv SA Tulcea-P.L.Sulina, A.N.I.F. Am.Tulcea-Nufãrul, SC Aquaserv SA-P.L. Mahmudia, SC AGRO EXPERIMENTARI SRL - P.L. Uzlina, SC PASIROM INTERACTIV SRL - A.P. Murighiol 1, SC AGRO EXIM GRUP SRL, SC MITI GEO SRL, SC AGRO EXPERIMENTARI SRL - P.L. Dunavat, SC Agri Delta Serv SRL - A.P. Dunavat II, SC Advadelt Turism SRL-A.P.Dunavat I, SC ALBATROS IMPEX SRL, SC Holbina 3 Bibani, SC Delta Pike & Carp SRL, AG MOORKENS PATRIMONIUM SRL, SC Uzina de Apa Sf. Gheorghe (jud Tulcea);

- treapta a III-a pentru: Sarme si Cabluri SA, ANIF SH Harsova, ANIF - Am. Topalu, ANIF - SH Seimeni, CN ACN SA Agigea, RAJA SA Constanta, ANIF - SH Cochirleni – Rasova, Danubiu Elite, Aquarome Elite, OUAI Ostrov-Babusa, OUAI Ostrov-Regie (jud Constanța); S.A.A.C. Daeni, SC TUMULT GRUP SRL, SC BALTA STAR SRL, A.N.I.F. Tulcea - Am. Ostrov, A.N.I.F. Tulcea - Am.Dăeni Ostrov Peceneaga, SC FRAHER DISTRIBUTION SRL, CORCEA LOREDANA I.I., SC RAI VERDE SRL, S.C. Piscicola Macin (Am. Turcoaia), A.N.I.F. Tulcea - Am. Peceneaga -Turcoaia – Macin, A.N.I.F. Tulcea - Am. 23 August – Măcin, Comuna Smardan, A.N.I.F. Tulcea - Am. 23 August – Isaccea, SC Aquaserv SA - PL Grindu, SC CDL PRODCOM Isaccea - Am. Piatra Cãlcatã, SC Aquaserv SA - PL Isaccea, ANIF Tulcea Sist. Isaccea (jud Tulcea).

***Administraţia Bazinală de Apă Ialomiţa-Buzău***

Pentru sector 4 secţiunea Brăila – se menţine treapta III de restricţii instituită la data de 02.08.2022. Pentru sector 5.1 Vadu Oii (P.H. Gropeni) rămâne în vigoare faza de atenţionare/avertizare. Pentru sector 6.1 - secţiunea Feteşti se menţine treapta III de restricţii instituită în data de 01.08.2022. Pentru sector 6 - secţiunea Călăraşi se menţine treapta III de restricţii instituită în data de 28.07.2022.

Pentru sectorul 5 - Râul Ialomiţa între p.h. Târgovişte şi izvor/ sect de control Moroeni/ St. hidr. Moroeni, debitul măsurat în data de 09.08.2022 este de 0,78 mc/s, debitul reconstituit fiind tot de 0,78 mc/s, acesta fiind mai mic decât debitul de atenţie (2,79 mc/s), dar şi faţă de debitul salubru (0,818 mc/s). Prin urmare s-a dispus MHC-urilor şi CHEMP-urilor încadrarea în debitul prevăzut în cazuri de secetă cu asigurarea debitului de servitute pe cursul de apă.

Începând cu data de 09.08.2022 s-au aplicat prevederile Planului de restricţii şi folosire a apei în perioade deficitare 2021 – 2025 pentru bh Ialomiţa – treapta III de restricţii pentru următoarele folosinţe: Heidelberg Cement Fieni, CATD Centrul Pucioasa - Racord conducta MHC Water Power, Soceram Doicesti Fabrica de BCA.

***Administraţia Bazinală de Apă Siret***

Se aplică prevederile din „Planul de restricții și folosire a apei în perioade deficitare”, treapta a II-a pentru: UAT Calafindeşti (pr. Horait jud. Suceava) şi treapta a III-a pentru SPAAC Pătrăuţi (pr. Ciricau-jud. Suceava).

La nivelul localităţilor din b.h. Siret, au fost luate măsuri de restricţionare a consumului de apă, ca urmare a debitului insuficient la sursa (subterană) în 25 UAT-uri cu sistem centralizat de alimentare cu apă.

***Administraţia Bazinală de Apă Prut Bârlad***

Judeţul Botoşani

Se menţine situaţia de restricţii în alimentarea cu apă pentru piscicultură la folosinţa: S.C. Pirania S.R.L. Botoşani - pepiniera piscicolă Havarna, prin reducerea debitelor la sursa r. Baseu - ac. Cal Alb corespunzător treptei a III-a de restricţii.

Se menţine Planul de restricţii în alimentarea cu apă - treapta a III-a, pentru A.N.I.F. Filiala Teritorială Moldova Nord-U.A Botoşani-Sistemul de irigaţii Movileni-Havarna, sursa ac. Cal Alb - r. Baseu.

Judeţul Iaşi:

Se menţine situaţia de restricţii în alimentarea cu apă pentru piscicultură la folosinţele: - S.C. Noralex S.R.L. Iaşi, S.C. Piscicola S.R.L. Iaşi şi S.C. CC & PES S.R.L. Iaşi prin reducerea temporară a debitelor cu 50% la sursa r. Miletin – ac.Halceni corespunzător volumului aferent treptei a III-a de restricţii;

- SC ACVACOM SRL Iaşi prin reducerea debitelor la sursa r. Gurguiata – ac. Plopi corespunzător treptei III de aplicare a restricţiilor;

- SC MIHPES SRL Iaşi prin reducerea debitelor la sursa r. Valea Oii – ac. Sarca corespunzător treptei III de aplicare a restricţiilor.

Se impune aplicarea Planului de restricţii în alimentarea cu apă - treapta I, începând cu data de 12.08.2022, pentru Staţiunea de Cercetare Dezvoltare pentru Acvacultură şi Ecologie Acvatică Horpaz.

Judeţul Vaslui

Se menţin prevederile „Planului de restricţii şi folosire a apei în perioade deficitare”, astfel:

- treapta III - pentru S.C. AQUAVAS S.A. VASLUI – Sucursala Vaslui din acumularea Solesti.

Judeţul Galaţi

Se menţine aplicarea Planului de restricţii în alimentarea cu apă - treapta III începând cu data de 03.08.2022 pentru:

- C.J. Galaţi - Serviciul Public Judeţean de Administrare a dom. public şi privat-Balta Zatun;

- Şantierul Naval DAMEN S.A. Galaţi;

- P.F. Ciomaga Viorel – piscicultură.

1. ***CALITATEA MEDIULUI***
2. **În domeniul aerului**

Nu au fost semnalate evenimente deosebite.

1. **În domeniul solului şi vegetaţiei**

Nu au fost semnalate evenimente deosebite.

1. **În domeniul supravegherii radioactivităţii mediului**

Nu au fost semnalate evenimente deosebite.

1. **În municipiul Bucureşti**

Nu au fost semnalate evenimente deosebite.

**DIRECȚIA COMUNICARE**